open-index/open-wikipedia-markdown huggingface dataset:
আদরের জামাই

***আদরের জামাই*** শাহাদাত হোসেন লিটন পরিচালিত ২০১১ সালের বাংলাদেশী প্রণয়ধর্মী চলচ্চিত্র। ছবির কাহিনি ও চিত্রনাট্য রচনা করেছেন আবদুল্লাহ জহির বাবু। আশীর্বাদ চলচ্চিত্রের ব্যানারে ছবিটি প্রযোজনা করেছেন দিল মোহাম্মদ দিলু। এতে প্রধান চরিত্রে অভিনয় করেছেন শাকিব খান, অপু বিশ্বাস, নিপুণ আক্তার। এছাড়া পার্শ্ব চরিত্রে অভিনয় করেছেন মিশা সওদাগর, সাদেক বাচ্চু, রেহানা জলি, কাবিলা ও যুবরাজ।

ছবিটি ২০১১ সালের ৩০ ডিসেম্বর বাংলাদেশে মুক্তি পায়। এই চলচ্চিত্রে অভিনয়ের জন্য শাকিব খান ও নিপুণ আক্তার ১৪তম মেরিল-প্রথম আলো পুরস্কারে সমালোচনা শাখায় যথাক্রমে শ্রেষ্ঠ চলচ্চিত্র অভিনেতা ও শ্রেষ্ঠ চলচ্চিত্র অভিনেত্রীর মনোনায়ন পেয়েছিলেন।

## কাহিনি সংক্ষেপ
শিল্পপতি আসলাম চৌধুরী তার মেয়ে গহনাকে বিয়ে দেয়ার জন্য ভাল পাত্রের খোঁজ করছেন। ঠিক ঐ সময় ছদ্মবেশী মিনহাজ সাউদ তার ভাই মিনহাজ দাউদকে নিয়ে আসেন গহনার সাথে বিয়ে দেবার জন্য। কিন্তু সব যখন ভালোই চলছিলো, তখনই সাজু নামের এক ছেলে জালিয়াতি করে আসলাম চৌধুরীর সব সম্পত্তি আত্মসাৎ করে এবং গহনাকে বিয়ে করে। আর এই কারণে আসলাম চৌধুরী যখন সাজুকে হত্যা করার জন্য সন্ত্রাস ভাড়া করে, তখনই বের হয়ে আসে সাজুর সত্যিকার পরিচয়।

## অভিনয়

* শাকিব খান - মোঃ সাজেদুর রহমান সাজু, আদরের জামাই
* অপু বিশ্বাস - গহনা চৌধুরী
* নিপুণ আক্তার
* মিশা সওদাগর - মিনহাজ সাউদ
* সাদেক বাচ্চু - আসলাম চৌধুরী
* রেহানা জলি - মমতা হাফিজ, সাজুর মা
* কাবিলা - কুতুব
* নাসরীন
* সেলিম
* শিউলি
* যুবরাজ
* স্বপ্না
* জামিলুর রহমান শাখা

## সঙ্গীত
আদরের জামাই চলচ্চিত্রের সঙ্গীত পরিচালনা করেছেন আলী আকরাম শুভ। গানে কণ্ঠ দিয়েছেন এন্ড্রু কিশোর, রুমানা মোর্শেদ কনকচাঁপা ও কুমার বিশ্বজিৎ।

### গানের তালিকা

## পুরস্কার ও মনোনয়ন
;মেরিল-প্রথম আলো পুরস্কার
* *মনোনীত:*' শ্রেষ্ঠ চলচ্চিত্র অভিনেতা (সমালোচক) - শাকিব খান
* *মনোনীত:*' শ্রেষ্ঠ চলচ্চিত্র অভিনেত্রী (সমালোচক) - নিপুণ আক্তার

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১১-এর চলচ্চিত্র
বিষয়শ্রেণী:২০১০-এর দশকের প্রণয়ধর্মী চলচ্চিত্র
বিষয়শ্রেণী:২০১০-এর দশকের হাস্যরসাত্মক চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:বাংলাদেশী কমেডি চলচ্চিত্র
বিষয়শ্রেণী:শাহদাৎ হোসেন লিটন পরিচালিত চলচ্চিত্র
বিষয়শ্রেণী:আলী আকরাম শুভ সুরারোপিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০১১-এর হাস্যরসাত্মক চলচ্চিত্র
২০১৭ অস্ট্রেলিয়া ক্রিকেট দলের বাংলাদেশ সফর

অস্ট্রেলিয়া জাতীয় ক্রিকেট দল দুইটি টেস্ট ক্রিকেট এবং একটি প্রস্তুতি খেলার জন্য বাংলাদেশ  সফর করে, যা অগাস্ট থেকে সেপ্টেম্বর ২০১৭-এ অনুষ্ঠিত হয়। ২০১১-এর পর এটি হবে অস্ট্রেলিয়া ক্রিকেট দলের প্রথম বাংলাদেশ সফর।

অস্ট্রেলিয়া ক্রিকেট দলের মূলত ২০১৫ সালের সেপ্টেম্বরে বাংলাদেশ সফরের সূচি ছিল, কিন্তু নিরাপত্তাজনিত কারণে তা বাতিল হয়ে যায়। অক্টোবর ২০১৬ সালে বাংলাদেশে ইংল্যান্ডের সফরের পর, জেমস সাদারল্যান্ড, ক্রিকেট অস্ট্রেলিয়ার প্রধান নির্বাহী কর্মকর্তা (সিইও) জানান, বাংলাদেশে অস্ট্রেলিয়ার খেলার সম্ভাবনা এখনো উচ্চ আছে। এপ্রিল ২০১৭-এ, ক্রিকেট অস্ট্রেলিয়া ও বাংলাদেশ ক্রিকেট বোর্ড (বিসিবি) উভয়ই সফরের সময়-সূচী ঠিক করার আলোচনা করেন। বিসিবির প্রধান নির্বাহী, নিজামউদ্দীন চৌধুরী জানান "তারা এখন সময়-সূচী ও অন্যান্য বিস্তারিত বিষয়ে ক্রিকেট অস্ট্রেলিয়ার সঙ্গে কাজ করছেন"।  মে ২০১৭-এ, নিরাপত্তা আয়োজনের কাজ চলছিল। পরের মাসে, ক্রিকেট অস্ট্রেলিয়া বাংলাদেশে নিরাপত্তা দল পাঠায় সফরের আয়োজন চূড়ান্ত করতে।

সিএ এবং অস্ট্রেলিয়ান ক্রিকেটার্স অ্যাসোসিয়েশন (এসিএ) উভয়ই থেকে প্রতিনিধিরা ২০১৭ সালের ২৪ জুলাই নিরাপত্তা নিয়ে প্রাক সফর করেন। 

## দলীয় সদস্য

সিরিজ শুরু আগে, মিচেল সুইপসনকে দলে অন্তর্ভুক্ত করা হয় ও জেমস প্যাটিনসন পরিবর্তে জ্যাকসন বার্ডকে দলে নেয়া হয়। অন্যদিকে চোখের ব্যথার কারণে দল থেকে বাদ পড়েন মোসাদ্দেক হোসেন, তার পরিবর্তে মমিনুল হককে দলে নেয়া হয়।

## ট্যুর ম্যাচ: বাংলাদেশ ক্রিকেট বোর্ড একাদশ বনাম অস্ট্রেলিয়া

## টেস্ট সিরিজ
### ১ম টেস্ট

### ২য় টেস্ট

## তথ্যসূত্র

## বহিঃসংযোগ
* ইএসপিএন ক্রিকইনফোতে সিরিজের পাতা 

বিষয়শ্রেণী:২০১৭-এ অস্ট্রেলীয় ক্রিকেট
বিষয়শ্রেণী:২০১৭-এ বাংলাদেশী ক্রিকেট
বিষয়শ্রেণী:২০১৭-এ আন্তর্জাতিক ক্রিকেট প্রতিযোগিতা
বিষয়শ্রেণী:অস্ট্রেলিয়া ক্রিকেট দলের বাংলাদেশ সফর
করুণাময় গোস্বামী

**করুণাময় গোস্বামী** ছিলেন একজন বাংলাদেশি সংগীতজ্ঞ ও সাহিত্যিক। তিনি ২০১২ সালে একুশে পদকে ভূষিত হন। তিনিই দুই বাংলার গবেষক যিনি রবীন্দ্র ও নজরুল উভয় সম্পর্কে গবেষণায় আন্তর্জাতিক পুরষ্কারজয়ী। তার জন্ম ১৯৪২ সালে ময়মনসিংহের নান্দাইলের গোসাঁই চান্দুরা গ্রামে।

## রচনাবলি
* সংগীত কোষ
* বাংলা গানের বিবর্তন প্রথম খণ্ড
* বাংলা গান স্বরলিপি-ইতিহাস
* বুদ্ধদেব বসু ও অন্যান্য
* রবীন্দ্র সংগীত পরিক্রমা
* রবীন্দ্র সংগীত স্বরলিপি
* নজরুল গীতি প্রসঙ্গ
* রবীন্দ্র নাট্যসংগীত
* আব্বাসউদ্দিন
* অতুলপ্রসাদের গান
* রবীন্দ্রনাথ হান্টিংটন ও ভারতভাগ
* বাংলাদেশের উচ্চাঙ্গসংগীত চর্চা ও গুণীজন
* বাংলা গানের বর্তমান ও আরো
* ভারত ভাগের অশ্রু কণা
* রবীন্দ্রসংগীতকলা- ২য়
* কিশোর সংগীত
* বাংলাগানের কথা
* নজরুল সংগীত জনপ্রিয়তার স্বরূপ সন্ধান
* বাংলা কাব্যগীতির ধারায় কাজী নজরুল ইসলামের স্থান

## পুরস্কার
* বাংলা একাডেমি সাহিত্য পুরস্কার (২০০৮)
* একুশে পদক (২০১২)

## তথ্যসূত্র

বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:১৯৪২-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলাদেশী পুরুষ লেখক
বিষয়শ্রেণী:বাঙালি লেখক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:একুশে পদক বিজয়ী
বিষয়শ্রেণী:বাংলা একাডেমি সাহিত্য পুরস্কার বিজয়ী
ডন নাম্বার ওয়ান

***ডন নাম্বার ওয়ান*** বদিউল আলম খোকন পরিচালিত ২০১২ সালের বাংলাদেশী রোম্যান্টিক অ্যাকশন চলচ্চিত্র। ছবিটির কাহিনী  রাঘব লরেন্স পরিচালিত ও আক্কেনেনি নাগার্জুনা অভিনীত তেলুগু ভাষার অ্যাকশন চলচ্চিত্র *[[ডন (২০০৭-এর চলচ্চিত্র)|ডন]]* এর পুনঃনির্মাণ। একই গল্প থেকে পরিচালক জুটি শাহিন-সুমন পূর্বে ২০০৯ সালে *[[অংক (চলচ্চিত্র)|অংক]]* চলচ্চিত্র নির্মাণ করেছিলেন। পূর্ব নির্মিত চলচ্চিত্র অবলম্বনে এই ছবিটির কাহিনী ও সংলাপ লিখেছেন কমল সরকার এবং চিত্রনাট্য লিখেছেন বদিউল আলম খোকন। এতে প্রধান চরিত্রে অভিনয় করেছেন শাকিব খান ও সাহারা।

ছবিটি ২০১২ সালের ২৭ অক্টোবর ঈদুল আযহায় বাংলাদেশে মুক্তি পায়। ছবিটি ব্যবসায়িকভাবে সুপারহিট হয়। এই চলচ্চিত্রে অভিনয়ের জন্য শাকিব খান ১৫তম মেরিল-প্রথম আলো পুরস্কারে তারকা জরিপে শ্রেষ্ঠ চলচ্চিত্র অভিনেতা বিভাগে পুরস্কৃত হন।

## কাহিনী সংক্ষেপ
শহরের স্বঘোষিত 'ডন নাম্বার ওয়ান' কিং মাদক আর পেশাদার খুনিদের বিরুদ্ধে প্রতিরোধ গড়ে তুলে। অপরাধ জগতের সকলেই তাকে ভয় করে। হঠাৎ এই শহরের দিকে নজর আন্তর্জাতিক অঙ্গনের এক মাফিয়ার। সে ডনের সাথে এক হয়ে অপরাধ জগতে তার সাম্রাজ্য বিস্তার করতে চায়। কিন্তু ডন তার শহরকে মাদকে ডুবে যেতে দিতে চায় না। শুরু হয় তাদের মধ্যে দ্বন্দ্ব।

## কুশীলব
* শাকিব খান
* সাহারা
* মিশা সওদাগর
* এমকে সাব্বির রাহমান
* প্রবীর মিত্র
* উজ্জ্বল
* খালেদা আক্তার কল্পনা
* ইলিয়াস কোবরা
* মেহেদী
* শিবা শানু
* সাংকো পাঞ্জা

## সঙ্গীত
চলচ্চিত্রটির গানের সুর ও আবহ সঙ্গীত পরিচালনা করেছেন শওকত আলী ইমন।

## পুরস্কার
;মেরিল-প্রথম আলো পুরস্কার
* **বিজয়ী:** শ্রেষ্ঠ চলচ্চিত্র অভিনেতা - শাকিব খান

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১২-এর চলচ্চিত্র
বিষয়শ্রেণী:২০১০-এর দশকের রোম্যান্টিক-অ্যাকশন চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী রোম্যান্টিক-অ্যাকশন চলচ্চিত্র
বিষয়শ্রেণী:বদিউল আলম খোকন পরিচালিত চলচ্চিত্র
বিষয়শ্রেণী:শওকত আলী ইমন সুরারোপিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:ভারতীয় চলচ্চিত্রের বাংলাদেশী পুনর্নির্মাণ
বিষয়শ্রেণী:তেলুগু চলচ্চিত্রের বাংলাদেশী পুনর্নির্মাণ
লুইজি মিচেল

**লুইজি মিচেল** (১৮৩০ - ১৯০৫) একজন ফরাসী নৈরাজ্যবাদী নারী বিপ্লবী, শিক্ষিকা, এবং প্যারিস কমিউনের অন্যতম প্রধান নেত্রী। তিনি তার ছদ্মনাম ক্লেমেসে ব্যবহার করতেন। তাকে রেড ভার্জিন অফ অফ মন্টমারতে বলে ডাকা হতো। সাংবাদিক ও সাহিত্যিকরা তাকে নারী অধিকার, মানবাধিকার আন্দোলনের একজন সর্বাগ্রগন্য নেত্রীর শিরোপা দিয়েছিলেন।

## প্রারম্ভিক জীবন
থাম্ব|প্যারিস।—লেস ক্লাবস।—উন কনফারেন্স দে লুইস মিশেল আ লা স্যালে গ্রাফার্ড।— (ডেসিন ডি এম. ডি হেনেন।)
লুইজি মিচেল, চুয়াটাউ এর ভ্রংকোর্টে জন্মগ্রহণ করেন ১৮৩০ সালে। তিনি ছিলেন আদতে এটিনে চার্লস ডেমাহিস এর গৃহপরিচারিকার অবৈধ সন্তান। ভ্রংকোর্ট গ্রামে তার মা ও পিতামহের কাছে বেড়ে ওঠেন ও লেখাপড়া করেন। গ্রামীণ লোকাচার, প্রথা ও ইতিহাসের প্রতি তার আগ্রহ ছিল। শিক্ষিকার যোগ্যতা অর্জন করলেও তৃতীয় নেপোলিয়নের আমলে তাকে কোনো স্কুলে যোগদান করতে দেওয়া হয়নি। এর পর থেকে মিচেন বোনাপার্টিস্টদের তীব্র বিরোধী হয়ে যান। ১৯৬৬ সালে প্যারিসের মন্টমেরতে কোয়ার্টার স্কুলে শিক্ষিকা হিসেবে যোগ দেন এবং তখন থেকেই বিওলবী রাজনীতি ও জনসেবার কাজে জড়িয়ে পড়েন তিনি। সোসাইতে পোর লা রেভেন্ডিকেশন ডু ড্রয়েট ডেস ফেমেস নামক নারী আন্দোলনকারী সংস্থার সাথে তার যোগাযোগ হয়। নারী শিক্ষার সঙ্গে তার কাজকর্ম শুরু হয় ১৯৬৬ সাল থেকে।

## প্যারি কমিউন
থাম্ব|যোদ্ধার বেশে লুইজি মিচেল

পারি কমিউনের সময় ব্যারিকেডে আহত কমিউনার্ডদের চিকিৎসা ও শুশ্রুষার কাজে অসামান্য ভূমিকা গ্রহণ করেন মিচেল। ফ্রাংকো প্রুশিয়ান যুদ্ধে অবদান রাখেন। সমাজতান্ত্রিক রাষ্ট্র কমিউন গঠন হলে তিনি ছিলেন একজন ন্যাশনাল গার্ড। মন্টমারত্রে সেমেটারিতে তিনি বিপ্লবী থিওফিল ফেরে'র সাথে ছিলেন। ফেরে'কে মৃত্যুদণ্ড দেওয়া হয়। তাকে উৎসর্গ করে মিচেল একটি বিদায়ী কাব্য রচনা করেছিলেন। প্যারি কমিউনে লুইজি মিচেলের অবদান ও সাহসিকতাপূর্ণ ভূমিকা নিয়ে ভিক্টর হুগো *ভিরো মেজর* কাব্য রচনা করেন।

## বিচার ও শাস্তি
১৮৭১ মে মাসে তিনি গ্রেপ্তার হন ও ডিসেম্বরে তাকে সিক্সথ কাউন্সিল অফ ওয়ারে'র সামনে বিচারের জন্যে আনা হয়। রাষ্ট্রদ্রোহিতা, রাষ্ট্রের বিরুদ্ধে ষড়যন্ত্রে নাগরিকদের উস্কানি ও সশস্ত্র বিদ্রোহে যোগদান করার অপরাধে অভিযুক্ত হন মিচেন। বিচারক তাকে মৃত্যুদণ্ড দিলেও তিনি অবিচল থাকেন। ২০ মাস বন্দী রাখার পর তাকে দ্বীপান্তরে পাঠানো হয়।

## প্রভাব

## তথ্যসূত্র

বিষয়শ্রেণী:সাম্যবাদ
বিষয়শ্রেণী:সমাজতন্ত্র
বিষয়শ্রেণী:সাম্যবাদী বিপ্লব
বিষয়শ্রেণী:নারী বিপ্লবী
বিষয়শ্রেণী:ফরাসি নারীবাদী
বিষয়শ্রেণী:১৮৩০-এ জন্ম
বিষয়শ্রেণী:১৯০৫-এ মৃত্যু
বিষয়শ্রেণী:ফরাসি নৈরাজ্যবাদী
বিষয়শ্রেণী:ফরাসি সমাজতন্ত্রী
২০১৭ ওয়েস্ট ইন্ডিজ ক্রিকেট দলের আয়ারল্যান্ড সফর

ওয়েস্ট ইন্ডিজ ক্রিকেট দল একমাত্র একদিনের আন্তর্জাতিক খেলার জন্য আয়ারল্যান্ড সফর করে, যা সেপ্টেম্বর ২০১৭-এ অনুষ্ঠিত হয়। বৃষ্টির কারণে আউটফিল্ড ভেজা থাকায় কোন বল মাঠে গড়ানো ছাড়াই খেলাটি পরিত্যক্ত ঘোষণা করা হয়। 
## দলীয় সদস্য

## ওডিআই সিরিজ
### শুধুমাত্র ওডিআই

## তথ্যসূত্র

## বহিঃসংযোগ
* Series home at ESPN Cricinfo

বিষয়শ্রেণী:২০১৭-এ আইরিশ ক্রিকেট
বিষয়শ্রেণী:২০১৭-এ ওয়েস্ট ইন্ডিয়ান ক্রিকেট
বিষয়শ্রেণী:ওয়েস্ট ইন্ডিজ ক্রিকেট দলের ইংল্যান্ড সফর
বিষয়শ্রেণী:২০১৭-এ আন্তর্জাতিক ক্রিকেট প্রতিযোগিতা
বিষয়শ্রেণী:ওয়েস্ট ইন্ডিজ ক্রিকেট দলের আয়ারল্যান্ড সফর
উইলিয়াম অ্যাটওয়েল

থাম্ব|120px|বল ডেলিভারি দেয়ার পূর্ব-মুহূর্তে অ্যাটওয়েল

**উইলিয়াম অ্যাটওয়েল** (; ; জন্ম: ১২ জুন, ১৮৬১ - মৃত্যু: ১১ জুন, ১৯২৭) নটিংহ্যামশায়ারের কীওয়ার্থে জন্মগ্রহণকারী প্রথিতযশা ইংরেজ ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন **ডিক অ্যাটওয়েল**। ঘরোয়া ইংরেজ কাউন্টি ক্রিকেটে নটিংহ্যামশায়ারের কাউন্টি ক্রিকেট ক্লাবের প্রতিনিধিত্ব করেন। দলে তিনি মূলতঃ মিডিয়াম পেস বোলার ছিলেন। অসাধারণ নিখুঁত ও রান প্রদানের কৃপণতায় তার জুরি মেলা ভার ছিল। একসময় নিজ কাউন্টিতে কার্যকরী ব্যাটসম্যান ছিলেন। ১৮৯৭ সালে কেন্টের বিপক্ষে ১০২ রান তুলেছিলেন।

## খেলোয়াড়ী জীবন
১৮৮১ সালে নটিংহ্যামশায়ারের পক্ষে প্রথম খেলতে নামেন। দলের জ্যেষ্ঠ খেলোয়াড় আলফ্রেড শ ও ফ্রেড মর্লের সহযোগী মনোনীত হন তিনি। খুব ভালো বোলিং করলেও ১৮৮৪ সালে মর্লের দেহাবসানের পরই কেবলমাত্র নিজেকে প্রতিষ্ঠিত করতে পেরেছিলেন। তেরো রানেরও কম খরচায় ১০০ উইকেট নিয়েছিলেন তিনি। এরপর থেকেই সর্বদাই নিজেকে শীর্ষসারির ইংরেজ বোলারে রূপান্তরিত করেন। ১৮৮৭ সালের শুরুর দিকে নটিংহ্যামশায়ার একাদশের বাইরের চলে গেলে কাউন্টির আক্রমণভাগের সূচনায় চলে আসেন। তার প্রথম অ্যাশেজ সফরটি মাঝারীমানের ছিল। অংশতঃ শুষ্ক আবহাওয়ার কারণেই এমনটি ঘটেছিল। তবে ইংল্যান্ডে ঠিকই ধারাবাহিকতা অক্ষুণ্ণ রাখতে সমর্থ হন তিনি। ১৮৮৬ সালে ট্রেন্ট ব্রিজে সাসেক্সের বিপক্ষে ৯২৩ পান। ১৮৮৭-৮৮ মৌসুমে পুনরায় অস্ট্রেলিয়া সফরের জন্য মনোনীত হন। ভেজা লা নিনা মৌসুমের অনুল্লেখ্য খেলাগুলোয় নিজেকে মেলে ধরেন। তবে উঁচু স্তরের ক্রিকেটে জর্জ লোহম্যান ও ব্রিগসের নৈপুণ্যের ফলশ্রুতিতে তাকে দূরে রাখা হয়েছিল। টেস্ট ক্রিকেটের ইতিহাসে প্রথম ব্যক্তি হিসেবে জোড়া শূন্য লাভ করেন তিনি।

## আম্পায়ারিত্ব
১৮৯৯ সালের শেষদিকে ক্রিকেট খেলা থেকেই অবসর নেন। এরপর তিনি প্রথম-শ্রেণীর খেলাগুলোয় আম্পায়ারের দায়িত্ব পালন করেন। ১৯০৯ সাল পর্যন্ত নিয়মিতভাবে এ দায়িত্বে ছিলেন। এমনকি ১৯১১ সালেও জরুরি মুহূর্তে তাকে লর্ডসে আম্পায়ারের দায়িত্বে পালন করতে হয়েছিল।

১১ জুন, ১৯২৭ তারিখে নিজ জন্মদিনের মাত্র একদিন পূর্বে ডার্বিশায়ারের লং ইটনে তার দেহাবসান ঘটে।

## তথ্যসূত্র

## আরও দেখুন
* উইলিয়াম গান
* আর্থার শ্রিউসবারি
* ইংল্যান্ড ক্রিকেট দল
* উইজডেন বর্ষসেরা ক্রিকেটার

## বহিঃসংযোগ

* 
* 
* All first-class bowling averages

বিষয়শ্রেণী:১৮৬১-এ জন্ম
বিষয়শ্রেণী:১৯২৭-এ মৃত্যু
বিষয়শ্রেণী:ইংরেজ ক্রিকেটার
বিষয়শ্রেণী:ইংরেজ ক্রিকেট আম্পায়ার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:নটিংহ্যামশায়ারের ব্যক্তি
বিষয়শ্রেণী:নটিংহ্যামশায়ারের ক্রিকেটার
বিষয়শ্রেণী:প্লেয়ার্সের ক্রিকেটার
বিষয়শ্রেণী:মিডল্যান্ড কাউন্টিজের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:সি. আই. থর্নটন একাদশের ক্রিকেটার
বিষয়শ্রেণী:এ. জে. ওয়েব একাদশের ক্রিকেটার
বিষকন্যা

**বিষকন্যা** (ইংরেজি: Vishkanya) হল ১৯৯১ সালের বলিউড নির্মিত হিন্দি ভাষার অ্যাকশন ফ্যান্টাসি চলচ্চিত্র। এই সিনেমাটির পরিচালক জগ মুনধ্রা। ভারতীয় মডেল ও অভিনেত্রী পূজা বেদী অভিনীত প্রথম চলচ্চিত্র বিষকন্যা।

## কাহিনী
ফরেস্ট অফিসার বিক্রম সিং সাপের চামড়ার চোরাকারবার বন্ধ করতে গভীর জংগলে হানা দেন। তিনি জানেন দুর্জন সিং, লালা লালচিরাম ও আরো কয়েকজন কুখ্যাত অপরাধী এই ব্যবসায় জড়িত। অপরাধীরা বিক্রমকে ভয় দেখায়, হুমকি দেয়। কিন্তু বিক্রম সিং তাদের গ্রেপ্তার করতে গেলে নিহত হন। দুর্জন ও তার সাথীরা বিক্রমের স্ত্রী সোনালকেও হত্যা করে। এই ঘটনার কিছু পরে সোনালের পিতা, নিশার দাদু ত্রিলোকচাঁদ আসেন তাদের বাড়িতে এবং দেখেন এই ভয়ানক হত্যাকাণ্ড হয়েছে। তিনি প্রতিশোধ নিতে যান এবং দুর্জনদের চক্রান্তে পুলিশ তাকে মিথ্যা অভিযোগে গ্রেপ্তার করে জেলে পাঠায়। বিক্রমের একমাত্র শিশুকন্যা নিশা বেঁচে গিয়েছিল, সে বিক্রমের কর্মচারী বজরং এর কাছে মানুষ হয়। সে প্রায়ই আতংকিত হয়ে থাকতো কারণ শিশু নিশা লুকিয়ে সেই হত্যার দৃশ্য দেখে ফেলেছিল। বজরং তাকে এক তান্ত্রিকের কাছে নিয়ে যায়। তান্ত্রিক তাকে একটি বিষাক্ত ওষুধ দেন যা নির্দিষ্ট মাত্রায় খাওয়াতে হবে। এতে নিশা ভয় ও আতঙ্ক থেকে রেহাই পাবে। কিন্তু বজরং একদিন বাড়ি না থাকায় নিশা অনেকটা ওষুধ একসাথে খেয়ে নেয় ও নিজের অজান্তে হয়ে ওঠে বিষকন্যা। যার কামড়ে মানুষ মারা যেতে পারে। নিশাকে এক যুবক বলাৎকার করার চেষ্টা করলে সে কামড়ে দেয় ও ছেলেটির মৃত্যুতে গ্রামের লোক নিশার বাড়ি আক্রমণ করে। নিশাকে বাঁচাতে গিয়ে বজরং মারা যান ও নিশা শহরে এসে ঘটনা পরম্পরায় আশ্রয় পায় ইনস্পেকটর রাকেশের কাছে। রাকেশ হল ত্রিলোকচাঁদের প্যারোল অফিসার যে কয়েদি ত্রিলোককে নিজের বাড়ি এনে রাখে। নিশা ও ত্রিলোক প্রথমে কেউ কাউকে চিনতে পারেনা। কিন্তু নিশা রাকেশের ফাইল দেখে চিনতে পারে ছোটবেলায় দেখা তার পিতামাতার হত্যাকারীদের। সে নিজের বিষকন্যা হওয়ার সুযোগ কাজে লাগিয়ে প্রতিশোধ নিতে শুরু করে।

## অভিনয়
* কবির বেদী - বিক্রম সিং
* মুনমুন সেন - সোনাল বিক্রম সিং
* রিয়া সেন - শিশু নিশা
* পূজা বেদী - নিশা
* সতীশ কৌশিক - লালা লালচিরাম
* গোগা কাপুর - দুর্জন সিং
* অনন্ত নারায়ন মহাদেবন - বজরং
* রাজেশ বিবেক - তান্ত্রিক
* বিকাশ আনন্দ - ডি আই জি
* আকাশ খুরানা - ত্রিলোক চাঁদ
* কুনাল গোস্বামী - ইনস্পেকটর রাকেশ

## তথ্যসূত্র

বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৯১-এর চলচ্চিত্র
বিষয়শ্রেণী:১৯৯০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় কাল্পনিক মারপিটধর্মী চলচ্চিত্র
বিষয়শ্রেণী:বাপ্পী লাহিড়ীর সুরারোপিত চলচ্চিত্র
বিষয়শ্রেণী:প্রতিশোধ বিষয়ক ভারতীয় চলচ্চিত্র
মার্সিডিজ মোনে

**মার্সেডিজ কায়েস্টনার-ভারনাডো** (জন্ম: জানুয়ারী ২৬, ১৯৯২) হলেন একজন মার্কিন পেশাদার কুস্তিগির, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে **সাশা ব্যাংকস** নামে কুস্তি করেন।

## তথ্যসূত্র

## বহিঃসংযোগ

* 
* অনালাইন ওয়ার্ল্ড অফ রেসলিং প্রোফাইলে সাশা ব্যাংকস
* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:মার্কিন নারী পেশাদার কুস্তিগির
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ক্যালিফোর্নিয়ার পেশাদার কুস্তিগির
বিষয়শ্রেণী:পেশাদার কুস্তি ম্যানেজার ও খানসামা
বিষয়শ্রেণী:ম্যাসাচুসেট্‌সের পেশাদার কুস্তিগির
বিষয়শ্রেণী:বস্টনের অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:২১শ শতাব্দীর আফ্রিকান-মার্কিন নারী
বিষয়শ্রেণী:এনএক্সটি উইমেন্স চ্যাম্পিয়ন
বিষয়শ্রেণী:ডাব্লিউডাব্লিউই উইমেন্স ওয়ার্ল্ড চ্যাম্পিয়ন
বিষয়শ্রেণী:ডাব্লিউডাব্লিউইর গ্র্যান্ড স্ল্যাম চ্যাম্পিয়ন
বিষয়শ্রেণী:ডাব্লিউডাব্লিউই উইমেন্স চ্যাম্পিয়ন
বিষয়শ্রেণী:ডাব্লিউডাব্লিউই উইমেন্স ট্যাগ টিম চ্যাম্পিয়ন
বিষয়শ্রেণী:নারী বিশ্ব চ্যাম্পিয়ন (ডাব্লিউডাব্লিউই)
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:২১শ শতাব্দীর মার্কিন নারী ক্রীড়াবিদ
বিষয়শ্রেণী:আফ্রিকান-মার্কিন পেশাদার কুস্তিগির
বিষয়শ্রেণী:২১শ শতাব্দীর নারী পেশাদার কুস্তিগির
আকিরা তোজাওয়া

হলেন একজন জাপানি পেশাদার কুস্তিগির। যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডের ক্রুজারওয়েট বিভাগে কুস্তি করেন। তিনি অধিক পরিচিত ১২ বছর ধরে ড্রাগন গেটে এবং মার্কিন যুক্তরাষ্ট্রে অনেক দিন ধরে কুস্তি করার জন্য। সে সময় তিনি চিকারা, ড্রাগন গেট যুক্তরাষ্ট্র এবং প্রো রেসলিং গেরিলাতে কুস্তি করেছেন।

## তথ্যসূত্র

## বহিঃসংযোগ

* আকিরা তোজাওয়ার  অফিসিয়াল ব্লগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:ডাব্লিউডাব্লিউই ২৪/৭ চ্যাম্পিয়ন
বিষয়শ্রেণী:জাপানি পুরুষ পেশাদার কুস্তিগির
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:এনএক্সটি/ডাব্লিউডাব্লিউই ক্রুজারওয়েট চ্যাম্পিয়ন
বিষয়শ্রেণী:২১শ শতাব্দীর জাপানি পেশাদার কুস্তিগির
বিষয়শ্রেণী:২১শ শতাব্দীর পুরুষ পেশাদার কুস্তিগির
টাইটাস ও'নিল

**থ্যাডডিউস মাইকেল বালার্ড সিনিয়র** (জন্ম: এপ্রিল ২৯, ১৯৭৭) হলেন একজন মার্কিন পেশাদার কুস্তিগির এবং অবসরপ্রাপ্ত আমেরিকান ফুটবল খেলোয়াড়। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে **টাইটাস ও'নিল** নামে কুস্তি করেন। বালার্ড ফ্লোরিডা বিশ্ববিদ্যালয়ে কলেজ ফুটবল খেলেছেন। পরবর্তীতে তিনি এরিনা ফুটবল লিগ (এএফএল) খেলেছেন। তার পেশাদারী কুস্তিতে অভিষেক হয় ডাব্লিউডাব্লিউই এনএক্সটির ২য় আসরে। অতঃপর তিনি উক্ত অনুষ্ঠানের ৫ম আসর এনএক্সটি রিডেম্পশনে অংশগ্রহণ করেন। তিনি দ্য প্রাইম টাইম প্লেয়ারসের অংশ হিসেবে ১ বার ডাব্লিউডাব্লিউই ট্যাগ টিম চ্যাম্পিয়নশিপ জয়লাভ করেছেন (ড্যারেন ইয়াংয়ের সাথে)।

তিনি প্রথম ডাব্লিউডাব্লিউই ২৪/৭ চ্যাম্পিয়ন।

## তথ্যসূত্র

## বহিঃসংযোগ

*
*
*
*

বিষয়শ্রেণী:জীবিত ব্যক্তি
বিষয়শ্রেণী:১৯৭৭-এ জন্ম
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:ডাব্লিউডাব্লিউই ২৪/৭ চ্যাম্পিয়ন
বিষয়শ্রেণী:ফ্লোরিডার পেশাদার কুস্তিগির
বিষয়শ্রেণী:আফ্রিকান-মার্কিন পুরুষ পেশাদার কুস্তিগির
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:দাতব্য তহবিল সংগ্রহকারী (ব্যক্তি)
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:আফ্রিকান-মার্কিন খ্রিস্টান
হিরন্ময় সেন গুপ্ত

**হিরন্ময় সেন গুপ্ত** (১ আগস্ট ১৯৩৪ - ৮ জানুয়ারি ২০২২) বাংলাদেশের একজন পদার্থবিজ্ঞানী ছিলেন। তিনি নিউক্লীয় পদার্থবিজ্ঞানের একজন বিশেষজ্ঞ ছিলেন। তিনি দুইশর কাছাকাছি জার্নাল পেপার পাবলিশ করেছেন। তিনি  ১৯৭৭ সাল থেকে বাংলাদেশ বিজ্ঞান একাডেমীর ফেলো ছিলেন।

## প্রাথমিক জীবন ও শিক্ষা
১৯৬৩ সালে গুপ্ত লন্ডন বিশ্ববিদ্যালয় থেকে সুপারভাইজার জোসেফ রটব্ল্যাটের অধীনে নিউক্লিয়ার পদার্থবিজ্ঞান এর উপর পিএইচডি করেন।

## ক্যারিয়ার
গুপ্ত ১৯৫৫-২০০০ সালে ঢাকা বিশ্ববিদ্যালয়ের পদার্থবিজ্ঞানের অধ্যাপক হিসাবে দায়িত্ব পালন করেছিলেন। ১৯৭৩-১৯৭৬ সালে অক্সফোর্ড বিশ্ববিদ্যালয়ের নিউক্লিয়ার ফিজিক্স ল্যাবরেটরি এবং ১৯৮১-১৮৮২ সালে বার্মিংহাম বিশ্ববিদ্যালয়ের পদার্থবিজ্ঞান বিভাগে পোস্টডক্টোরাল গবেষণা করেন। ১৯৮২-১৯৯২ এর মধ্যে ট্রিস্টে আবদুস সালাম ইন্টারন্যাশনাল সেন্টার ফর থিওরিটিকাল ফিজিক্সের (আইসিটিপি) সিনিয়র সহযোগী ছিলেন।

## পুরস্কার
* এইচ.পি.রয় স্বর্ণ পদক (১৯৬৭) 
* এ. রব চৌধুরী স্বর্ণ পদক (১৯৭৫)
* সোনালী ব্যাংক স্বর্ণ পদক (১৯৮৪) 
* ইব্রাহিম স্বর্ণ পদক (১৯৯২)

## তথ্যসূত্র

বিষয়শ্রেণী:১৯৩৫-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:বাংলাদেশী পদার্থবিজ্ঞানী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশ বিজ্ঞান একাডেমির ফেলো
বিষয়শ্রেণী:১৯৩৪-এ জন্ম
বিষয়শ্রেণী:বাঙালি পদার্থবিদ
বিষয়শ্রেণী:নিউক্লীয় পদার্থবিজ্ঞানী
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:বরিশালের বিজ্ঞানী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বরিশালের শিক্ষায়তনিক
ইয়ুর্গেন ক্লপ

**ইয়ুর্গেন নর্বার্ট ক্লপ** (জন্ম ১৬ জুন, ১৯৬৭) একজন জার্মান ফুটবল কোচ এবং সাবেক ফুটবল খেলোয়াড়। সর্বশেষ তিনি লিভারপুলের কোচ হিসেবে কর্মরত ছিলেন।

ক্লপ তার খেলোয়াড়ি জীবনের প্রায় অতিবাহিত করেছেন মেইঞ্জ ০৫ ক্লাব এ। তারপর সেই ক্লাবের ইতিহাসের সর্বোচ্চ সময় ধরে সেখানকারই কোচ ছিলেন (২০০১-২০০৮)। তার অধীনেই দলটি বুন্দেসলিগাতে উত্তীর্ণ হয়। ২০০৮ সালে ক্লপ বরুসিয়া ডর্টমুন্ট এ যোগদান করেন। ২০১০-১১ এবং ২০১১-১২ সিজনে সালে তিনি টানা দুইবার দলটিকে বুন্দেসলিগা শিরোপা জেতান। পাশাপাশি ২০১২ সালে ডিএফবি পোকাল কাপ, ২০১৩ ও ২০১৪ সালে ডিএফএল সুপারকাপ জেতান এবং ২০১৩ সালের উয়েফা চ্যাম্পিয়নস লিগ এর ফাইনালে নিয়ে যান বরুসিয়াকে। তিনি ২০১১ ও ২০১২ সালে জার্মানির শ্রেষ্ঠ ফুটবল কোচ হবার গৌরব অর্জন করেন। ২০১৫ সালে তিনি যখন বরুসিয়া ত্যাগ করেন ক্লাব ইতিহাসের সবচেয়ে বেশি সময় ধরে কোচ থাকার রেকর্ড নিয়ে। ২০১৫ সালের অক্টোবর মাসে তিনি লিভারপুল ফুটবল ক্লাব এর কোচ হিসেবে যোগদান করেন।

## তথ্যসূত্র

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান পুরুষ ফুটবলার
বিষয়শ্রেণী:বরুসিয়া ডর্টমুন্ডের ম্যানেজার
বিষয়শ্রেণী:লিভারপুল ফুটবল ক্লাবের ম্যানেজার
বিষয়শ্রেণী:প্রিমিয়ার লিগের ম্যানেজার
বিষয়শ্রেণী:বুন্দেসলিগার ম্যানেজার
বিষয়শ্রেণী:আইন্ট্রাখট ফ্রাঙ্কফুর্ট ২-এর খেলোয়াড়
বিষয়শ্রেণী:রট-ভাইস ফ্রাঙ্কফুর্টের খেলোয়াড়
বিষয়শ্রেণী:মাইনৎস ০৫-এর খেলোয়াড়
বিষয়শ্রেণী:১. ফুটবল ক্লাব ফরৎসহাইমের খেলোয়াড়
বিষয়শ্রেণী:জার্মান ফুটবল ম্যানেজার
বিষয়শ্রেণী:২. বুন্দেসলিগার খেলোয়াড়
বিষয়শ্রেণী:ইংল্যান্ডে জার্মান প্রবাসী ক্রীড়াবিদ
বিষয়শ্রেণী:জার্মান প্রোটেস্ট্যান্ট
বিষয়শ্রেণী:জার্মান লুথারান
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
চন্ডিমা গুণরত্নে

ব্রোঞ্জপদক

**চন্ডিমা গুণরত্নে** (জন্ম: ২৪ ফেব্রুয়ারি, ১৯৮২) ইউরাগাস্মানহান্দিয়া এলাকায় জন্মগ্রহণকারী প্রথিতযশা শ্রীলঙ্কান প্রমিলা আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ বামহাতি ব্যাটসম্যান হিসেবে খেলে থাকেন।

## খেলোয়াড়ী জীবন
এশিয়ান গেমসের ক্রিকেটে অংশগ্রহণ করেন তিনি। দক্ষিণ কোরিয়ার ইনছনে অনুষ্ঠিত ২০১৪ সালের এশিয়ান গেমসের ক্রিকেটে তার দল ব্রোঞ্জপদক পেয়েছিল। ২০১৭ সালে ইংল্যান্ডে অনুষ্ঠিত বিশ্বকাপ ক্রিকেটের খেলায় ইনোকা রাণাবীরা’র অধিনায়কত্বে তিনিও দলের অন্যতম সদস্য মনোনীত হন। ২৪ জুন, ২০১৭ তারিখে প্রতিযোগিতার উদ্বোধনী খেলায় শক্তিশালী নিউজিল্যান্ডের বিপক্ষে অংশ নেন। একচেটিয়াভাবে বিজয়ী নিউজিল্যান্ডের বিপক্ষে একমাত্র উইকেটটি লাভ করেন তিনি। খেলায় তার দল ৯ উইকেটে পরাজিত হয়েছিল।

## তথ্যসূত্র

## আরও দেখুন
* হাসিনি পেরেরা
* ২০১৪ এশিয়ান গেমসে ক্রিকেট
* শ্রীলঙ্কা জাতীয় মহিলা ক্রিকেট দল
* ২০১৪ আইসিসি মহিলা বিশ্ব টুয়েন্টি২০

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০১৪ এশিয়ান গেমসের ক্রিকেটার
বিষয়শ্রেণী:দক্ষিণ প্রদেশের (শ্রীলঙ্কা) ব্যক্তিত্ব
বিষয়শ্রেণী:শ্রীলঙ্কান নারী ক্রিকেটার
বিষয়শ্রেণী:শ্রীলঙ্কার নারী একদিনের আন্তর্জাতিক ক্রিকেটার
বিষয়শ্রেণী:শ্রীলঙ্কার নারী টুয়েন্টি২০ আন্তর্জাতিক ক্রিকেটার
বিষয়শ্রেণী:এশিয়ান গেমসে ব্রোঞ্জপদক বিজয়ী শ্রীলঙ্কান
বিষয়শ্রেণী:২০১৪ এশিয়ান গেমসের পদক বিজয়ী
প্রাণসখা বিবেকানন্দ

***প্রাণসখা বিবেকানন্দ*** হল রঞ্জন বন্দ্যোপাধ্যায়ের লেখা একটি বাংলা জীবনীমূলক উপন্যাস। ২০১৫ সালে এই উপন্যাসটি তিন খণ্ডে প্রকাশিত হয়। ২০১৫ সালের অক্টোবর মাসে এই বইটি আনন্দবাজার পত্রিকার জনপ্রিয়তম বইগুলির সাপ্তাহিক তালিকায় শীর্ষস্থানে ছিল।

এই বইটির বিষয়বস্তু স্বামী বিবেকানন্দের জীবন। এই বইটিতে স্বামী বিবেকানন্দের ঘটনাবহুল জীবন গল্পের আকারে উপস্থাপনা করা হয়েছে।

## প্রকাশনা
*[[সংবাদ প্রতিদিন]]*-এর *ছুটি* ক্রোড়পত্রে আড়াই বছর ধরে ধারাবাহিক আকারে উপন্যাসটি প্রকাশিত হয়। এরপর ২০১৫ সালের জুলাই মাসে পত্রভারতী থেকে এটি গ্রন্থাকারে প্রকাশিত হয়। রামকৃষ্ণ মিশনের সন্ন্যাসী স্বামী পূর্ণাত্মানন্দ বইটি আনুষ্ঠানিকভাবে প্রকাশ করেন।

## তথ্যসূত্র

বিষয়শ্রেণী:স্বামী বিবেকানন্দ
বিষয়শ্রেণী:বাংলা ভাষার উপন্যাস
সিলেট উইমেন্স মেডিকেল কলেজ

**সিলেট উইমেন্স মেডিকেল কলেজ ** হলো সিলেটে অবস্থিত নারীদের জন্য বিশেষায়িত একটি বেসরকারি মেডিকেল কলেজ যা ২০০৫ সালে প্রতিষ্ঠিত হয়। এটি সিলেটের কেন্দ্রস্থল মিরবক্সটুলায় অবস্থিত। এটি সিলেট মেডিকেল  বিশ্ববিদ্যালয়, সিলেট-এর অধিভুক্ত।

প্রতিষ্ঠানটি পাঁচ বছর মেয়াদী ব্যাচেলর অব মেডিসিন, ব্যাচেলর অব সার্জারি (এমবিবিএস) ডিগ্রী প্রদান করে থাকে। স্নাতক শেষে প্রত্যেক শিক্ষার্থীদের জন্য এক বছরের ইন্টার্নশীপ বাধ্যতামূলক। এই ডিগ্রী বাংলাদেশ মেডিকেল এন্ড ডেন্টাল কাউন্সিল-এর দ্বারা স্বীকৃত।

## ইতিহাস

হলি সিলেট হোল্ডিং লিমিটেড (HSHL) ২০০৫ সালে কলেজটি প্রতিষ্ঠা করে, এবং সিলেট উইমেন্স মেডিকেল কলেজ হসপিটাল পরের বছর প্রতিষ্ঠা করে। ২০০৬ সালে নির্দেশনা দেওয়া হয়, এবং ২০০৭ সালে হসপিটালটি খোলা হয়। এইচএসএইচএল (HSHL) এই ক্যাম্পাসে একটি ডেন্টাল কলেজ এবং চার বছর মেয়াদী নার্সিং কলেজ খোলার ইচ্ছা প্রকাশ করেছে।

## ক্যাম্পাস

এই কলেজটি সিলেটের কেন্দ্রস্থল মিরবক্সটুলায়, চৌহাট্টা পয়েন্ট থেকে নয়াসড়ক পয়েন্ট অতিক্রম করার পথিমধ্যে অবস্থিত।  ক্যাম্পাসে প্রধান দুটি ভবন রয়েছেঃ একটিতে বহুতল বিশিষ্ট কলেজ ভবন এবং অন্যটিতে ৬২৫-শয্যাবিশিষ্ট প্রশিক্ষণ হসপিটাল অবস্থিত।

## সংগঠন এবং প্রশাসন
এই কলেজটি শাহজালাল বিজ্ঞান ও প্রযুক্তি বিশ্ববিদ্যালয়-এর স্কুল অব মেডিকেল সাইন্সের অধিভুক্ত একটি কলেজ। কলেজটির চেয়ারম্যান হচ্ছেন মোঃ সালেহ উদ্দিন। এবং অধ্যক্ষ হচ্ছেন মোঃ রেজাউল করিম।

## একাডেমীক্স
কলেজটি পাঁচ বছর মেয়াদী একটি কোর্স পরিচালনা করে, যা শাবিপ্রবি থেকে ব্যাচেলর অব মেডিসিন, ব্যাচেলর অব সার্জারি (এমবিবিএস) ডিগ্রী প্রদান করে, এবং এই ডিগ্রী বাংলাদেশ মেডিকেল এন্ড ডেন্টাল কাউন্সিল-এর (BMDC) দ্বারা স্বীকৃত। চূড়ান্ত প্রফেশনাল পরীক্ষায় উত্তীর্ণ হওয়ার পর প্রত্যেক শিক্ষার্থীদের জন্য এক বছরব্যাপী ইন্টার্নশীপ করা বাধ্যতামূলক। মেডিসিন বিভাগে প্র্যাকটিস করার জন্য বিএমডিসি থেকে নিবন্ধন পেতে এই ইন্টার্নশীপ কোর্সটি হচ্ছে একটি পূর্বশর্ত। অক্টোবর ২০১৪ সালে, স্বাস্থ্য ও পরিবার কল্যাণ মন্ত্রণালয় পাঁচ বছরের কোর্সের জন্য বেসরকারি মেডিকেল কলেজগুলোকে এডমিশন এবং টিউশন ফি বাবদ মোট ১৯,৯০,০০০ বাংলাদেশি টাকা (US$25,750 ২০১৪ অনুসারে) ধার্য করে দেয়।

এই কলেজটি শুধুমাত্র মহিলাদের ভর্তি করে থাকে। বাংলাদেশের সকল মেডিকেল কলেজে (সরকারি এবং বেসরকারি) এমবিবিএস প্রোগ্রামে ভর্তির জন্য বাংলাদেশিদের সকল ভর্তি কার্যক্রম ডিরেক্টরেট জেনারেল অব হেলথ সার্ভিসের (DGHS) মাধ্যমে কেন্দ্রীয়ভাবে সম্পন্ন হয়। এতে একই সঙ্গে সারা দেশে বহু নির্বাচনী প্রশ্নে লিখিত পরীক্ষা নেওয়া হয়। প্রার্থীরা মূলত পরীক্ষায় তাদের স্কোরের ভিত্তিতে ভর্তি হয়, যদিও সেকেন্ডারি স্কুল সার্টিফিকেট (SSC) এবং হায়ার সেকেন্ডারি স্কুল সার্টিফিকেট (HSC) পর্যায়ের গ্রেড পয়েন্টও একটা ভূমিকা রাখে। বিদেশি শিক্ষার্থীদের তাদের SSC এবং HSC-এর গ্রেডের ভিত্তিতে ভর্তি করা হয়। জুলাই ২০১৪ অনুসারে, কলেজটি প্রতি বছর ৯০ জন শিক্ষার্থীকে ভর্তির সুযোগ করে দিতে সক্ষম হয়।

## আরো দেখুন
* বাংলাদেশের মেডিকেল কলেজসমূহের তালিকা।

## তথ্যসূত্র

## বহিঃসংযোগ

* 

বিষয়শ্রেণী:সিলেট জেলার মহাবিদ্যালয়
বিষয়শ্রেণী:২০০৫-এ বাংলাদেশে প্রতিষ্ঠিত
বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:বাংলাদেশের মহিলা বিশ্ববিদ্যালয় ও মহাবিদ্যালয়
বিষয়শ্রেণী:শাহজালাল বিজ্ঞান ও প্রযুক্তি বিশ্ববিদ্যালয়ের অধিভূক্ত শিক্ষাপ্রতিষ্ঠান
বিষয়শ্রেণী:২০০৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের হাসপাতাল
বিষয়শ্রেণী:সিলেট ভিত্তিক সংগঠন
বিষয়শ্রেণী:সিলেট বিভাগের মেডিকেল কলেজ
লিনিমো

**লিনিমো** (リ ニ モ রিনিমো) আনুষ্ঠানিকভাবে **আইচি হাই-স্পিড ট্রানজিট টোবু কিউরিও লাইন** (愛 知 高速 交通 東部 丘陵 線 আইচি কোস্কো কটসু তোবু কিউইয়াইও-সেন) নাগোয়া শহরের কাছাকাছি জাপানের আইচি প্রিফেকচারে একটি চৌম্বক লেভিটিশন ট্রেন লাইন।মূলত এক্সপো ২০০৫ ন্যায্য সাইট পরিবেশন করার জন্য নির্মিত হলে, লাইন এখন স্থানীয় সম্প্রদায়ের সেবা করার জন্য কাজ করে।লিনিমো আইচি র্যাপিড ট্রানজিট কোং লিমিটেড (愛 知 高速 交通 株式会社 আইচি কোসোকোক কোটসু কবশুকি গাইশা) দ্বারা পরিচালিত এবং পরিচালিত হয় এবং হাই স্পিড সারফেস ট্রান্সপোর্ট (এইচএসএসটি) টাইপ প্রযুক্তি ব্যবহার করে জাপানে প্রথম বাণিজ্যিক ম্যাগালেভ।  এটি বিশ্বের প্রথম সর্বশক্তিমান বাণিজ্যিক শহুরে ম্যাগলেভ।  কিছু উৎস আছে যা দ্বিধাদ্বন্দ্বের *অনাবৃত* হিসাবে *স্বয়ংক্রিয়* হিসাবে বর্ণনা করে বা এই ধরনের দাবি করার সময় অবস্থার উপেক্ষা করে  কিন্তু লিনিমো প্রকৃতপক্ষে বিশ্বব্যাপী চালিত চতুর্থ বাণিজ্যিক শহুরে ম্যাগলেভ, প্রথম তিনটি হল বার্মিংহ্যাম ম্যাগওয়েভ (১৯৮৪-১৯৯৫), বার্লিন এম-বাহান (১৯৮৯-১৯৯১) এবং সাংহাই ম্যাগলেভ (২০০৪ সালে খোলা)।

## বৈশিষ্ট
রৈখিক মোটর চুম্বকীয়-লেভিটিড ট্রেনটি গতির সময় ট্র্যাকের উপরে ১০০ কিলোমিটার প্রতি ঘণ্টায় (৬২ মাইল) গতিতে রেল ট্রাক থেকে ৮ মিলিমিটার (০.৩১ বর্গ মিলিমিটার) উচ্চতায় প্রবাহিত হয় এবং প্রচলিত মেট্রো সিস্টেমে বিকল্প হিসেবে বিবেচিত হয়, উচ্চ গতির পরিচালনা নয়। এই লাইনটিতে ৯ টি স্টেশন রয়েছে এবং ৮.৯ কিলোমিটার (৫.৫ মাইল) দীর্ঘ, ৭৫ মিটার (২46 ফিট) এবং সর্বনিম্ন ৬% এর ব্যাসার্ধের কমপক্ষে অপারেটিং ব্যাসার্ধ।লাইনে স্বয়ংক্রিয় ট্রেন নিয়ন্ত্রণ (এটিসি) এবং স্বয়ংক্রিয় ট্রেন পরিচালনা (এটিও)ব্যবস্থা  ব্যবহার করা হয়।   ট্র্যাক নির্মাণে খরচ ¥ ৬০ বিলিয়ন (মার্কিন $ ৫৭৫ মিলিয়ন) এবং লিনিমো ন্যানপোনের শারয়ো দ্বারা নির্মিত, নিজেকে মূল্যায়ন ৪০.৫ বিলিয়ন (মার্কিন $ ৩৮০ মিলিয়ন) খরচ।   রোলিং স্টক ছাড়াই প্রতি কিলোমিটারের নির্মাণ খরচ প্রায় $ 65 মিলিয়ন মার্কিন ডলারে আসে দ্বারায়।
## রোলিং স্টক
লাইন জন্য ট্রেন চুবা এইচএসএসটি উন্নয়ন কর্পোরেশন দ্বারা ডিজাইন করা হয়েছে, যা নাগোয়াতে একটি পরীক্ষা ট্র্যাক পরিচালনা করে।তারা নিপ্পন শরিও দ্বারা নির্মিত হয়েছিল, ৪০.৫ বিলিয়ন ইউয়ান (৩৮০ মিলিয়ন মার্কিন ডলার)। শেষ গাড়ি (ম্যাক কার) ১৪.০ মিটার (৪৫ ফুট ১১ ইঞ্চি) দীর্ঘ এবং মাঝারি গাড়ি (এম কার) ১৩.৫ মিটার (৪৪ ফুট ৩ ইঞ্চি), মোট ট্রেন সেট দৈর্ঘ্য ৪৩.৩ মিটার (১৪২ ফুট ১ ইঞ্চি) দেয়। গাড়ির ২.৬ মিটার (৮ ফুট ৬ ইঞ্চি) প্রশস্ত। ২৪৪ টি ট্রেনের মোট যাত্রী ধারণের জন্য ম্যাক কারের ৩৪ টি আসন এবং ৪৬ টি স্ট্যান্ডিং এবং এম কার ৩৬ টি আসন এবং ৪৮ টি স্ট্যান্ডিং। গাড়ির প্রতিটি গাড়ির শেষের দুটি জরুরী দরজা এবং প্রতি ১২০০ মিলিমিটার (৪৭ ইঞ্চি) দরজা দিয়ে প্রতিস্থাপিত অ্যালুমিনিয়ামের একটি আধা-মনোকুক নির্মাণ আছে।

## নির্মাণ ইতিহাস
* ৩ অক্টোবর  ২০০১, মঞ্জুরী লাইন নির্মাণের অনুমতি ।
* ৬ মার্চ, ২০০৫, লাইন প্রকাশের জন্য উন্মুক্ত
* ৩ জুলাই, ২০০৫, দশ মিলিয়ন যাত্রী 
* ১ এপ্রিল, ২০০৬, স্টেশন এল০৭ এবং এল০৯ নামকরণ করা হয়েছে।
## স্টেশন

;Footnotes

## আরও দেখুন
## তথ্যসূত্র

## বহিঃসংযোগ

বিষয়শ্রেণী:জাপানের দ্রুতগামী গণপরিবহন ব্যবস্থা
হাই স্পিড সারফেস ট্রান্সপোর্ট

**হাই স্পিড সারফেস ট্রান্সপোর্ট** (এইচএসএসটি) একটি জাপানি ম্যাগলেভ ট্রেন সিস্টেম যা ইলেক্ট্রোম্যাগনেটিক লেভিটিন প্রযুক্তি ব্যবহার করে।   জাপানের আইচি প্রিফেকচারে লিনিমো লাইন এইচএসএসটি প্রযুক্তি ব্যবহার করে।


File:HSST-Double-Beam.png
File:HSST-Struct.png


## তথ্যসূত্র

বিষয়শ্রেণী:দ্রুতগামী গণপরিবহন ব্যবস্থা
আ বুকে অফ স্বামী বিবেকানন্দ’জ রাইটিংস্‌

***আ বুকে অফ স্বামী বিবেকানন্দ’জ রাইটিংস্‌*** (ইংরেজি: ***A Bouquet of Swami Vivekananda's Writings***; আক্ষরিক অর্থ: *স্বামী বিবেকানন্দের লেখাগুলির একটি পুষ্পস্তবক*) হল স্বামী বিবেকানন্দের কয়েকটি রচনার একটি সংকলন গ্রন্থ। এই গ্রন্থে স্বামী বিবেকানন্দের নিজ হস্তাক্ষরে লিখিত উক্ত রচনাগুলির প্রতিলিপি চিত্রগুলিই সন্নিবেশিত হয়েছে।

## বিষয়বস্তু
৩১০ পৃষ্ঠার *আ বুকে অফ বিবেকানন্দ’জ রাইটিংস্‌* বইখানি স্বামী বিবেকানন্দের স্বহস্তে লিখিত রচনার প্রতিলিপি চিত্রে সমৃদ্ধ। এই লেখাগুলি মূলত ভারতে বা বিদেশে স্থিত বিবেকানন্দের বন্ধু ও শিষ্য-শিষ্যাদের উদ্দেশ্যে লিখিত চিঠিপত্র। এছাড়া কয়েকটি কবিতা ও অন্য গদ্যরচনার প্রতিলিপি চিত্রও এই বইতে প্রকাশিত হয়েছে।

## প্রকাশনা
২০১৩ সালে অদ্বৈত আশ্রম থেকে *আ বুকে অফ স্বামী বিবেকানন্দ’জ রাইটিংস্‌* বইটি প্রকাশিত হয়। প্রকাশনা সংস্থার পক্ষ থেকে বইটির প্রথম সংস্করণটি ভর্তুকি মূল্যে বিক্রীত হয়েছিল। ২০১৩ সালের জুলাই মাসে বইটির প্রকাশ অনুষ্ঠানে রামকৃষ্ণ মঠ ও মিশনের সহ-সংঘাধ্যক্ষ স্বামী প্রভানন্দ বলেন, তার আশা বইটি মানুষকে বিবেকানন্দ ও তার আদর্শের আরও কাছে নিয়ে আসবে।

## তথ্যসূত্র

বিষয়শ্রেণী:স্বামী বিবেকানন্দের বই
বিষয়শ্রেণী:২০১৩-এর অ-কল্পকাহিনী বই
গুলফাম হাতুন

**গুলফাম হাতুন** (; মৃত্যু  ১৫৬১–৬২) ছিলেন প্রথম সুলাইমানের একজন খাস বাদি (সময় ১৫২০–১৫৬৬) যিনি সুলাইমানের একজন শাহজাদা সম্ভবত শাহজাদা মুরাদের জন্ম দিয়েছিলেন। তিনি ছিলেন হারেম এর একজন দাসী। 

## জীবন
প্রথম সুলাইমানের রাজত্বকালে (১৫২০-১৫৬৬ রাজত্বকালে) তিনি সাম্রাজ্যীয় হারেমের মধ্যে যথেষ্ট মর্যাদাবান ছিলেন, সুতরাং কিছু লেখক মনে করেন যে তিনি সুলাইমানের উপপত্নী বা তাঁর হারেমের চালিকা ছিলেন এবং ১৫০ জন আপসার পেয়েছিলেন প্রতিদিন।

১৫৪১ সালের সেপ্টেম্বরে, তিনি উস্কুদারে একটি স্যুপ রান্নাঘরের কাজ শুরু করেন।  ১৫৩৩ সালের মার্চ মাসে তিনি "কাঠের ফ্রেম মসজিদ" নির্মাণের আর্থিক ভিত্তি স্থাপন করেন যা এখন স্যুপ রান্নাঘরের নিকটে অবস্থিত "গুলফাম হাতুন মসজিদ" নামে পরিচিত।  স্থানীয় ঐতিহ্য অনুসারে, মসজিদটি মহিলাদের ব্যবহারের উদ্দেশ্যে করা হয়েছিল এবং সাম্প্রতিক সময়ে কেবল পুরুষদের জন্য উন্মুক্ত করা হয়েছিল। মসজিদের নিকটে একটি স্কুলও উপস্থিত রয়েছে।

তিনি ১৫৬১-৬২ সালে মারা যান এবং তাঁর নিজের মসজিদে তাকে সমাধিস্থ করা হয়।

## জনপ্রিয় সংস্কৃতিতে
২০০৩ সালে তুর্কি টিভি সংক্ষিপ্ত সিরিজ, হুররাম সুলতানে, গুলফাম হাতুন চরিত্রে তুর্কি অভিনেত্রী ইয়াসমিন কোজনোআলু অভিনয় করেছিলেন।

২০১১-২০১৪ ডাবিং কৃত তুর্কি ঐতিহাসিক সিরিজ সুলতান সুলেমানে, গুলফামকে চিত্রিত করেছিলেন তুর্কি অভিনেত্রী সেলেন তজটুর্ক।

## তথ্যসূত্র

বিষয়শ্রেণী:উসমানীয় সুলতানের সহধর্মিণী
বিষয়শ্রেণী:উসমানীয় রাজবংশ
বিষয়শ্রেণী:১৫৬০-এর দশকে মৃত্যু
বিষয়শ্রেণী:১৬শ শতাব্দীর উসমানীয় সাম্রাজ্যের ক্রীতদাস
মন্মথনাথ মুখোপাধ্যায়

**মন্মথনাথ মুখোপাধ্যায়** (২৮ অক্টোবর ১৮৭৪ - ১৯৪২) একজন খ্যাতনামা বাঙালি বিচারপতি ও আইনশাস্ত্র রচয়িতা। নাইট উপাধি পাওয়ার পর তিনি স্যার মন্মথনাথ নামে খ্যাত হয়েছিলেন। ভারতবর্ষের স্বাধীনতা সংগ্রামে ওনার যথেষ্ট অবদান ছিল।

## প্রারম্ভিক জীবন

মন্মথনাথ অবিভক্ত নদিয়া জেলার কুষ্টিয়ার জগতিতে ১৮৭৪ সালে জন্মগ্রহণ করেন। পিতার নাম ছিল অনাদিনাথ মুখোপাধ্যায়। কলকাতা এলবার্ট কলেজিয়েট স্কুল থেকে প্রবেশিকা পরীক্ষা ও প্রেসিডেন্সী কলেজে থেকে বি এ এবং এম এ পাশ করার পরে রিপন কলেজে (অধুনা সুরেন্দ্রনাথ আইন কলেজ) ভর্তি হন। আইন বিষয়ে প্রথম হয়ে স্বর্নপদক প্রাপ্ত হন কলিকাতা হাইকোর্টে আইন ব্যবসায় যোগ দেন।

## আইনবিদ

প্রথমে সহকারী উকিলের কাজ করতে করতে ১৯২৪ সালে তিনি কলকাতা হাইকোর্টের বিচারপতি হয়েছিলেন। নিরপেক্ষ বিচারপতি রূপে খ্যাতি অর্জন করেন। ১৯৩৫ খ্রিষ্টাব্দে মন্মথনাথ নাইট উপাধি পান। তারকেশ্বর মামলার মীমাংসা ও তারকেশ্বরের সেবাকার্যের সুব্যবস্থা করা তার অন্যতম কৃতিত্ব। ভারত সরকাররের আইন সচিব হয়েছিলেন কিছুদিনের জন্যে। অবসর গ্রহণের পর পাটনা হাইকোর্টে আইন ব্যবসা শুরু করেন তিনি। আইন সম্পর্কে স্যার মন্মথনাথ কয়েকটি গ্রন্থও রচনা করেছিলেন। তিনি ইন্ডিয়ান রিসার্চ ইনস্টিটিউটের সভাপতি ছিলেন।

## সম্মান

নবদ্বীপের বঙ্গবিবুধজননী সভা তাকে ন্যায়রঞ্জন, কাশী হিন্দুধর্ম মহামন্ডল 'ধর্মালঙ্কার' উপাধি দেয়। কলকাতা সংস্কৃত কলেজ তাকে ন্যায়াধীশ উপাধি প্রদান করেন। কলকাতা শহরে তার স্মৃতিতে একটি সড়কের নাম 'জাস্টিস মন্মথ মুখার্জী রো' রাখা হয়েছে।

## তথ্যসূত্র

বিষয়শ্রেণী:১৮৭৪-এ জন্ম
বিষয়শ্রেণী:১৯৪২-এ মৃত্যু
বিষয়শ্রেণী:বাঙালি আইনজীবী
বিষয়শ্রেণী:বাঙালি বিচারপতি
বিষয়শ্রেণী:ভারতীয় বিচারক
বিষয়শ্রেণী:কুষ্টিয়ার আইনজীবী
বিষয়শ্রেণী:সুরেন্দ্রনাথ আইন কলেজের প্রাক্তন শিক্ষার্থী
বিষয়শ্রেণী:কলকাতা প্রেসিডেন্সি কলেজের প্রাক্তন শিক্ষার্থী
বিষয়শ্রেণী:কলকাতা উচ্চ আদালতের বিচারক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নাইটস ব্যাচেলর
ইন্‌ছন বিমানবন্দর ম্যাগলেভ

**[https://www.internationalairportreview.com/article/105438/smart-airport-plan-making-the-future-of-the-airport-a-reality/ ইন্‌ছন] বিমানবন্দর ম্যাগলেভ**  দক্ষিণ কোরিয়ার একটি ম্যাগলেভ লাইন ৩ ফেব্রুয়ারি ২০১৬ সালে খোলা হয়। জাপানের লিনিমো পরে এটি বিশ্বের দ্বিতীয় বাণিজ্যিকভাবে  শহুরে ম্যাগলেভ লাইনটি পরিচালনা করছে। রেল লাইন নির্মাণ খরচ অর্ধেক কাটা হবে অনুমতি হালকা হয়।  নির্মাণের বেশিরভাগ নভেম্বর ২০১২  দ্বারা সম্পন্ন হয়।

***ইয়াংজুং*** দ্বীপকে অতিক্রম করার সময় এটি ইন্‌ছন আন্তর্জাতিক বিমানবন্দরকে ইন্‌ছন স্টেশন ও লেজার কমপ্লেক্সের সাথে যুক্ত করেছে।  লাইন সিউল মেট্রোপলিটন সাবওয়ে অংশ হিসাবে বিবেচিত হয় না। এটি ইন্‌ছন আন্তর্জাতিক বিমানবন্দর স্টেশনের সিওল মেট্রোপলিটন সাবওয়ের একটি স্থানান্তর প্রদান করে এবং এটি প্রতি মিনিটে ০৯:০০ এবং ১৮:০০ এর মধ্যে ১৫ মিনিটের মধ্যে চালনা করার জন্য কাউকে বিনামূল্যে প্রদান করে। 

পরিচালনার সময়  ভবিষ্যতে প্রসারিত করা হয়।এই ম্যাগওয়েট লাইন বিশেষভাবে ইলেক্ট্রোম্যাগনেটিক সাসপেনশন (ইএমএস) এবং রৈখিক ইনডাকশন মোটর (LIM) প্রপ্পশন ব্যবহার করে।  ১৯৮০-এর দশক থেকে এই ম্যাগাজেল ট্রেনটি বাণিজ্যিক ম্যাগওয়েটের ট্রেনগুলির মধ্যে প্রথম।আরও দুইটি পর্যায়ে ৯.৭ কিলোমিটার এবং ৩৭.৪ কিলোমিটারের ম্যাগলেভ লাইন নির্মাণের পরিকল্পনা করা হয়েছে।এটি সম্পন্ন হলে এটি একটি বৃত্তাকার লাইন হয়ে যাবে।কোরিয়া রেল নেটওয়ার্ক অথরিটি পরিচালিত এই লাইনগুলির একটি মূল প্রকল্প। 

## তথ্যসূত্র

বিষয়শ্রেণী:দক্ষিণ কোরিয়ার দ্রুতগামী গণপরিবহন ব্যবস্থা
গ্রেনফেল টাওয়ার অগ্নিকাণ্ড

পশ্চিম লন্ডনের বহুতল ভবন গ্রেনফেল টাওয়ারে অগ্নিকাণ্ড সংগঠিত হয় ২০১৭ সালের ১৩ জুন (মঙ্গলবার) স্থানীয় সময় দিবাগত রাত সোয়া ১টার দিকে। ৪৮ ঘণ্টার প্রচেষ্টায় আগুণ নেভাতে সক্ষম হয় ফায়ার সার্ভিস। এই অগ্নিকাণ্ডে ৭৯ জন মানুষ নিহত হন।

## কারণ
লন্ডন পুলিশের তথ্যমতে, গ্রেনফেল টাওয়ারে আগুনের সূত্রপাত হয়েছিল হটপয়েন্ট এফএফ১৭৫বিপি মডেলের একটি রেফ্রিজারেটর থেকে। পরে ওই আগুণ দ্রুত পুরো ভবনে ছড়িয়ে পড়ে।

## ক্ষয়ক্ষতি
২৪ তলা গ্রিনফেল টাওয়ারটিতে ১২৭টি ফ্লাট ছিল। ৭৯ জন মানুষ নিহত ছাড়াও ওই ভবনে বসবাসকারী প্রতিটি পরিবার ব্যাপক ক্ষতিগ্রস্ত হয়েছেন।

## তদন্ত
অগ্নিকাণ্ডের ঘটনার তদন্তে ২৫০ জনের একটি বিশেষজ্ঞ দল কাজ করে যাচ্ছেন। পুরো ফরেনসিক রিপোর্ট শেষ করতে এক বছর লাগবে বলে জানিয়েছে পুলিশ।

## প্রতিক্রিয়া
গ্রেনফেল টাওয়ারে ভয়াবহ অগ্নিকাণ্ডের পর ঘটনাস্থল পরিদর্শন করেন প্রধানমন্ত্রী থেরেসা মে। এসময় তিনি ক্ষতিগ্রস্তদের সমবেদনা জানান এবং ঘটনার যথাযথ কারণ উদঘাটনের সরকারি তদন্তের নির্দেশ দেন। এছাড়াও গ্রেনফেল টাওয়ারে অগ্নিকাণ্ডে গভীর দুঃখপ্রকাশ করেন ব্রিটেনের রানি এলিজাবেথ । তিনি  সকলকে প্রার্থনার আহ্বান জানান।

এই অগ্নিকাণ্ডে সহায়তার জন্য সরকারের পক্ষ থেকে ৫ মিলিয়ন পাউন্ডের জরুরি সহায়তা তহবিল ঘোষণা করা হয়। যাঁরা বাড়িঘর হারিয়েছেন, তাদের প্রত্যেকে ৫ হাজার ৫০০ পাউন্ড করে দেওয়ার সিদ্ধান্ত নেওয়া হয়।

## তথ্যসূত্র

বিষয়শ্রেণী:২০১৭-এ লন্ডন
ওয়ানিদু হাসারাঙ্গা

**পিন্নাদুয়াগে ওয়ানিদু হাসারাঙ্গা ডি সিলভা** (; জন্ম: ২৯ জুলাই, ১৯৯৭) গালে এলাকায় জন্মগ্রহণকারী প্রথিতযশা শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ঘরোয়া ক্রিকেটে শ্রীলঙ্কা বন্দর কর্তৃপক্ষ দলের পক্ষে খেলে থাকেন রিচমন্ড কলেজের ছাত্র **ওয়ানিদু হাসারাঙ্গা**। দলে তিনি মূলতঃ লেগ-স্পিনার। তার জ্যেষ্ঠ ভ্রাতা চতুরঙ্গ ডি সিলভা জাতীয় দলে খেলছেন।

## প্রারম্ভিক জীবন
৩০ নভেম্বর, ২০১৫ তারিখে লিস্ট এ ক্রিকেটের আইয়া প্রিমিয়ার সীমিত ওভার প্রতিযোগিতায় অভিষেক ঘটে তার।

ডিসেম্বর, ২০১৫ সালে আইসিসি অনূর্ধ্ব-১৯ ক্রিকেট বিশ্বকাপে খেলার জন্য শ্রীলঙ্কা দলের সদস্য হিসেবে মনোনীত হন। ঢাকায় অনুষ্ঠিত ২০১৬ সালে অনুষ্ঠিত একাদশ আসরটিতে তার দল চতুর্থ স্থান লাভ করেছিল।

২০১৫-১৬ মৌসুমে প্রিমিয়ার লিগ প্রতিযোগিতায় অংশগ্রহণের মাধ্যমে তার প্রথম-শ্রেণীর ক্রিকেটে অভিষেক ঘটে। ২৬ ফেব্রুয়ারি, ২০১৬ তারিখে শ্রীলঙ্কা বন্দর কর্তৃপক্ষ ক্রিকেট ক্লাবের পক্ষে তার এ অভিষেক পর্বটি সম্পন্ন হয়।

## খেলোয়াড়ী জীবন
জুন, ২০১৭ সালে সফরকারী জিম্বাবুয়ের বিপক্ষে ৫-খেলার একদিনের আন্তর্জাতিক সিরিজে খেলার জন্য তাকে অন্তর্ভুক্ত করা হয়। সিরিজের দ্বিতীয় ওডিআইয়ে তার অভিষেক ঘটে। ২ জুলাই, ২০১৭ তারিখে গালে আন্তর্জাতিক স্টেডিয়ামে অনুষ্ঠিত ঐ খেলায় তিনি জিম্বাবুয়ের ইনিংসে উপর্যুপরি তিন বলে শেষ তিন উইকেট নিয়ে হ্যাট্রিক লাভ করেন। এরফলে ওডিআইয়ের ইতিহাসের ৪২তম হ্যাট্রিক লাভকারীর মর্যাদা লাভসহ অভিষেকে সর্বকনিষ্ঠ বোলারের মর্যাদা লাভ করেন। এছাড়াও, ওডিআইয়ের ইতিহাসে বাংলাদেশের তাইজুল ইসলাম ও দক্ষিণ আফ্রিকান কাগিসো রাবাদা’র পর তৃতীয় অভিষেক খেলোয়াড় হিসেবে হ্যাট্রিক করার গৌরব অর্জন করেন। তিনি একে-একে ম্যালকম ওয়ালার, ডোনাল্ড তিরিপানো ও টেন্ডাই চাতারাকে বোল্ড করে এ সাফল্য পান। ঐ খেলায় তার দল খুব সহজেই ৭ উইকেটে জয়লাভ করে।

## তথ্যসূত্র

## আরও দেখুন
* লাসিথ মালিঙ্গা
* চতুরঙ্গ ডি সিলভা
* ২০১৭ জিম্বাবুয়ে ক্রিকেট দলের শ্রীলঙ্কা সফর
* একদিনের আন্তর্জাতিক ক্রিকেটে হ্যাট্রিকের তালিকা

## বহিঃসংযোগ

* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:একদিনের আন্তর্জাতিকে হ্যাট্রিক লাভকারী
বিষয়শ্রেণী:কলম্বো ক্রিকেট ক্লাবের ক্রিকেটার
বিষয়শ্রেণী:কলম্বো ডিস্ট্রিক্টের ক্রিকেটার
বিষয়শ্রেণী:গালে থেকে আগত ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:শ্রীলঙ্কা বন্দর কর্তৃপক্ষ ক্রিকেট ক্লাবের ক্রিকেটার
বিষয়শ্রেণী:সিলেট স্ট্রাইকার্সের ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:টুয়েন্টি২০ আন্তর্জাতিকে হ্যাট্রিক লাভকারী
বিষয়শ্রেণী:জাফনা কিংসের ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার
বিষয়শ্রেণী:রিচমন্ড কলেজের (শ্রীলঙ্কা) প্রাক্তন শিক্ষার্থী
বিষয়শ্রেণী:সেন্ট কিট্‌স ও নেভিস প্যাট্রিয়টসের ক্রিকেটার
২০০৪ শাহজালাল বোমা আক্রমণ

**২০০৪ শাহজালাল বোমা আক্রমণ** টি ছিলো বাংলাদেশের ব্রিটিশ হাই কমিশনার, আনোয়ার চৌধুরীর উপর একটি গ্রেনেড বোমা জঙ্গি হামলা। এই আক্রমণে হাই কমিশনার আহত হন এবং দু জন প্রত্যক্ষদর্শী মারা যান। এই হামলাটি হারকাত-উল-জিহাদ-আল-ইসলামির দ্বারা পরিচালিত হয়।

## পটভূমি
শাহ জালালের মাজার হচ্ছে  বাংলাদেশের সিলেটে ৭০০ বছরের পুরনো একটি সূফী এলাকা। ব্রিটিশ হাই কমিশনার, আনোয়ার চৌধুরী সিলেটে তার পৈতৃক নিবাস দেখতে গিয়েছিলেন। তিনি বাংলাদেশে জন্ম নেওয়া একজন ব্রিটিশ নাগরিক। ২১ মে ২০০৪, তিনি মাজার দেখতে যান। সেখানে তিনি নামায আদায় করেন এবং তার সাথে দেখা করতে আসা লোকজনের সাথে কুশল বিনিময় করছিলেন। ২০০৪ সালের জানুয়ারি মাসে এই মাজারে বোমা হামলা হয় যেখানে ৫ জন লোক প্রাণ হারান।

## হামলা
বোমাটি দূতের উপর নিক্ষেপ করা হয় যখন তিনি উপস্থিত জনতার সাথে কথা বলছিলেন। বোমাটি তার পাকস্থলীর উপর এসে আঘাত হানে কিন্তু ফলশ্রুতিতে এটি বিস্ফোরিত হয়নি বরং গড়িয়ে কিছু দূর জেলা কমিশনারের পায়ের কাছে পড়ে এবং সেখানেই এটির বিস্ফোরণ হয়। একজন পুলিশ কর্মকর্তাসহ তিনজন এই বোমা হামলায় নিহত হন।এর মাঝে হাবিল মিয়া নামের একজনের বাড়ি সিলেট এয়ারপোর্ট (তৎকালীন কোতোয়ালি থানা) থানাধীন বাইশটিলায় বলে জানা গেছে। বিস্ফোরণে আনোয়ার চৌধুরী আহত হন।

## বিচার
এই মামলায় ২০০৮ সালে হারকাত-উল-জিহাদ-আল-ইসলামি বাংলাদেশের প্রধান মুফতি আব্দুল হান্নানসহ তিন ব্যক্তিকে দণ্ডাদেশ দেওয়া হয়। ব্রিটিশ হাই কমিশন এই বিচার সম্পন্ন প্রক্রিয়াকে স্বাগত জানায় কিন্তু মৃত্যুদণ্ডের বিরোধিতা করে। পুলিশের মতে, এই আক্রমণের উদ্দেশ্য ছিল *ইরাক এবং সারা বিশ্বজুড়ে আমেরিকা ও ব্রিটেনের মুসলিম হত্যার প্রতিশোধ নেয়া।* গ্রেনেডের উপাদানসমূহে পাকিস্তানের আলামত ছিলো।

## প্রতিক্রিয়া
* সাবেক ব্রিটিশ বৈদেশিক সচিব জ্যাক স্ট্রো একটি বিবৃতি দেন যেখানে বলা হয় *এই বোমা হামলার খবর পেয়ে আমি গভীরভাবে শোকাহত এবং সকল ক্ষতিগ্রস্তদের এবং তাদের পরিবারের প্রতি সমবেদনা জানাচ্ছি। আসলে কি ঘটেছে এবং আহতদের অবস্থা পুরোপুরি পরিষ্কার নয়। বাংলাদেশি কর্তৃপক্ষের কাছ থেকে যথাযথা সমর্থন পাওয়ার জন্য আমরা কৃতজ্ঞ।*
* তৎকালীন বাংলাদেশের প্রধানমন্ত্রী বেগম খালেদা জিয়া এই হামলার নিন্দা জানান এবং হামলার শিকার ক্ষতিগ্রস্ত ব্যক্তিদের প্রতি সহানুভূতি প্রকাশ করেন।

## তথ্যসূত্র

বিষয়শ্রেণী:২০০৪-এ বাংলাদেশে অপরাধ
বিষয়শ্রেণী:বাংলাদেশের ইতিহাস (১৯৭১-বর্তমান)
বিষয়শ্রেণী:বাংলাদেশে সন্ত্রাসী ঘটনা
বিষয়শ্রেণী:বাংলাদেশে সন্ত্রাসবাদ
বিষয়শ্রেণী:২০০৪-এ বাংলাদেশে খুন
বিষয়শ্রেণী:বাংলাদেশে গুপ্তহত্যার ব্যর্থ প্রচেষ্টা
জোরারগঞ্জ আদর্শ উচ্চ বিদ্যালয়

**জোরারগঞ্জ আদর্শ উচ্চ বিদ্যালয়** বাংলাদেশের একটি পুরোনো শিক্ষাপ্রতিষ্ঠানের মধ্যে একটি।

## অবস্থান
বাংলাদেশের চট্টগ্রাম জেলার অন্তর্গত মীরসরাই উপজেলার জোরারগঞ্জ ইউনিয়নে এ বিদ্যালয়টি অবস্থিত।

## ইতিহাস
তৎকালীন জমিদার রাম সুন্দর ও রাম গৌড় এলাকার শিক্ষা বিস্তারের লক্ষ্যে ১৯১৪ সালে এ বিদ্যালয় প্রতিষ্ঠা করে তাদের দু'ভাইয়ের নামে রাম সুন্দর ও রাম গৌড় উচ্চ বিদ্যালয় নামকরণ করেন। পরবর্তীতে এক সময়ে বিদ্যালয়টির নাম পরিবর্তিত হয়ে এলাকার নাম অনুসারে জোরারগঞ্জ আদর্শ উচ্চ বিদ্যালয় নামকরণ করা হয়।

## শিক্ষক-শিক্ষার্থী
বিদ্যালয়ের প্রধান শিক্ষক সাইফুল ইসলাম। বর্তমানে এক হাজারেরও অধিক শিক্ষার্থী এ বিদ্যালয়ে অধ্যয়নরত আছে।

## অবকাঠামো
বিদ্যালয় মূল ভবনটি দুই তলা ও একটি তিন তলা নতুন ভবন রয়েছে। এছাড়াও ২০২১-২০২২ সালে বিদ্যালয় মাঠের পাশে আরো একটি নতুন ভবন নির্মাণ করা হচ্ছে। বিদ্যালয়ের সামনে ৮ একর বিশিষ্ট ঐতিহাসিক বাবুখাঁন দীঘি এবং তার পেছনে ৩ একর বিশিষ্ট একটি খেলার মাঠ আছে।

## কার্যক্রম
এ বিদ্যালয়ে সহ-শিক্ষা ব্যবস্থা রয়েছে।

## আরও দেখুন
* মীরসরাই উপজেলার শিক্ষাপ্রতিষ্ঠান

## তথ্যসূত্র

## বহিঃসংযোগ

বিষয়শ্রেণী:মীরসরাই উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার শিক্ষাপ্রতিষ্ঠান
চলচ্চিত্র উৎসব

**চলচ্চিত্র উৎসব** হল পূর্ণদৈর্ঘ্য চলচ্চিত্র, স্বল্পদৈর্ঘ্য চলচ্চিত্র ও প্রামাণ্যচিত্র প্রদর্শনের জন্য কোন নির্দিষ্ট শহরে অনুষ্ঠিত আয়োজন। কিছু কিছু চলচ্চিত্র উৎসবে থিয়েটারের বাইরেও চলচ্চিত্র প্রদর্শন করা হয়। মূলত সাম্প্রতিক চলচ্চিত্রসমূহ প্রদর্শিত হয় এবং ফিরে দেখা বিভাগে কিছু পুরনো চলচ্চিত্র প্রদর্শিত হয়। উৎসবসমূহ সাধারণত বার্ষিক ভিত্তিতে হয়ে থাকে। কিছু চলচ্চিত্র উৎসবে চলচ্চিত্রের ধরনের উল্লেখ থাকে (যেমন - ভৌতিক, থ্রিলার)। উল্লেখযোগ্য চলচ্চিত্র উৎসবসমূহ হল কান চলচ্চিত্র উৎসব, ভেনিস চলচ্চিত্র উৎসব, বার্লিন আন্তর্জাতিক চলচ্চিত্র উৎসব, টরন্টো আন্তর্জাতিক চলচ্চিত্র উৎসব। এদের মধ্যে ১৯৩২ সালে প্রবর্তিত ভেনিস চলচ্চিত্র উৎসব সবচেয়ে প্রাচীন চলচ্চিত্র উৎসব।

## ইতিহাস
ভেনিস চলচ্চিত্র উৎসব প্রথম বড় চলচ্চিত্র উৎসব। ইতালির ভেনিস শহরে ১৯৩২ সালে প্রবর্তিত উৎসবটি প্রাচীনতম এবং এখন পর্যন্ত প্রচলিত চলচ্চিত্র উৎসব। এডিনবরা আন্তর্জাতিক চলচ্চিত্র উৎসব যুক্তরাজ্যের সবচেয়ে বেশি সময় ধরে প্রচলিত চলচ্চিত্র উৎসব। অস্ট্রেলিয়ার প্রথম ও সবচেয়ে বেশি সময় ধরে প্রচলিত চলচ্চিত্র উৎসব হল মেলবোর্ন আন্তর্জাতিক চলচ্চিত্র উৎসব। এটি ১৯৫২ সালে প্রবর্তিত হয়। এর পরেই অবস্থান করে ১৯৫৪ সাল প্রবর্তিত সিডনি চলচ্চিত্র উৎসব। উত্তর আমেরিকার প্রথম ও সবচেয়ে বেশি সময় ধরে প্রচলিত স্বল্পদৈর্ঘ্য চলচ্চিত্র উৎসব হল ইয়র্কটন চলচ্চিত্র উৎসব। এটি ১৯৪৭ সালে প্রবর্তিত হয়। যুক্তরাজ্যের রেইনড্যান্স চলচ্চিত্র উৎসব স্বাধীন চলচ্চিত্রের জন্য সর্ববৃহৎ চলচ্চিত্র উৎসব। এটি প্রতি বছর অক্টোবরে লন্ডন শহরে অনুষ্ঠিত হয়।

## উল্লেখযোগ্য উৎসব

কান চলচ্চিত্র উৎসব, ভেনিস চলচ্চিত্র উৎসব ও বার্লিন আন্তর্জাতিক চলচ্চিত্র উৎসব সর্বাপেক্ষা সম্মানীয় চলচ্চিত্র উৎসব। এই তিন চলচ্চিত্র উৎসবকে একসাথে "বিগ থ্রি" বলে ডাকা হয়।

## তথ্যসূত্র

বিষয়শ্রেণী:সাংস্কৃতিক উৎসব
বিষয়শ্রেণী:চলচ্চিত্র উৎসব
সান্ধ্য আইন

**সান্ধ্য আইন** বা কারফিউ এমন এক ধরনের আইন যেখানে কোন একটি  নির্দিষ্ট সময়ের জন্য বিশেষ ধরনের কর্মকাণ্ডকে নিষিদ্ধ করা হয়।

থাম্ব|সান্ধ্য আইনের অধীনে ডাউনটাউন সান ফ্রান্সিসকো
[থাম্ব|২০২০ [জর্জ ফ্লয়েড হত্যাকাণ্ডের প্রতিবাদ|জর্জ ফ্লয়েড বিক্ষোভের সময় জর্জিয়ার আটলান্টায় সশস্ত্র পুলিশ কারফিউ বলবৎ করে।]]

আধুনিককালে এই আইনে কোনও একটা নির্দিষ্ট সময়ে চার জনের বেশি মানুষকে একত্রে কোনও পাবলিক প্লেসে জমায়েত হওয়া থেকে বিরত রাখার জন্য সান্ধ্য আইন বা কারফিউ জারি করা হয়। কোনও জায়গায় দাঙ্গা বা জনরোষ যখন ভয়ঙ্কর রূপে দেখা দেয়, আর পুলিশ সাধারণ জনগণকে নিয়ন্ত্রণ করতে অসমর্থ হয় তখন এই আইন জারি করা হয়। সমস্যার মাত্রার ওপর সান্ধ্য আইন বা কাউফিউয়ের সময়কাল নির্ধারণ করা হয়। কখনও অনির্দিষ্টকালের জন্য কারফিউ জারি করা হয়। কোনও কোনও জায়গায় রাতে কারফিউ জারি হয়, কোনও জায়গায় দিনে কয়েক ঘণ্টার জন্য জারি করা হয়। কোনও কোনও সময় অল্প সময়ের জন্য কারফিউ তুলে বা শিথিল করে দেওয়া হয়, যাতে সাধারণ মানুষ নিজের বাজার-হাটের ব্যবস্থা করে ফেলতে পারে।

এই আইন জারি হলে সবাইকে বাড়ির ভেতরে থাকার আদেশ দেওয়া হয়ে থাকে। এই কারফিউ দেওয়ার কারণ হলো, কেউ যেন ঘরের বাইরে জমায়েত হয়ে দল বেঁধে আবার কোনও অশান্তি বা বিশৃঙ্খলা সৃষ্টি করতে না পারে।

বিশ্বের বিভিন্ন দেশে এ কারফিউ বা সান্ধ্য আইন রয়েছে। বাংলাদেশে বিশেষ ক্ষমতা আইন; ১৯৭৪ সালের ২৪ ধারা অনুযায়ী জেলা প্রশাসনের ক্ষেত্রে জেলা ম্যাজিস্ট্রেট এবং মেট্রোপলিটন এলাকার ক্ষেত্রে পুলিশ কমিশনার সরকারের নিয়ন্ত্রণ সাপেক্ষে আদেশ জারির মাধ্যমে নির্দেশ করতে পারেন যেকোনও বিশেষ লিখিত অনুমতি ছাড়া কেউ ঘরের বাইরে যেতে পারবে না। এই আইন লঙ্ঘন করলে ১ বছরের কারাদণ্ড বা জরিমানার বিধান রয়েছে।

## শব্দতত্ত্ব
"সান্ধ্য আইন"-এর আক্ষরিক অর্থ সন্ধ্যার সময় বা সন্ধ্যার পরে লোক চলাচলের নিয়ম কানুন। এটির ইংরেজি শব্দ curfew *কার্ফ্যু*, যা এসেছে ফরাসি ভাষার শব্দ couvre-feu *কূভর-ফ্যু* হতে, যার অর্থ অগ্নি-নির্বাপণ। মধ্যযুগে ইংরেজি শব্দ ভাণ্ডারে curfeu হিসেবে আত্তীকরণ হয় এবং আধুনিক যুগে সেটির বানান হয় curfew। উইলিয়াম দি কনকরারের মতে এই শব্দটির প্রকৃত অর্থ হল "কাঠের বাড়ি ঘরে জ্বালানো অগ্নিশিখা এবং আগুনের প্রদীপ থেকে অগ্নিকাণ্ড প্রতিরোধের জন্য রাত আটটার ঘণ্টা বাজবার মধ্যেই সকল অগ্নিশিখা ও আগুনের প্রদীপ নিভিয়ে ফেলার নিয়ম"।

## প্রকারভেদ

## বিভিন্ন দেশে বিভিন্ন সময়ে জারি করা সান্ধ্য আইন

### মিশর
### আইসল্যান্ড
### যুক্তরাজ্য
### যুক্তরাষ্ট্র
### বাংলাদেশ
বাংলাদেশে বিশেষ ক্ষমতা আইন; ১৯৭৪ সালে ২৪ ধারা অনুযায়ী জেলা প্রশাসনের ক্ষেত্রে জেলা ম্যাজিস্ট্রেট এবং মেট্রোপলিটন এলাকার ক্ষেত্রে পুলিশ কমিশনার সরকারের নিয়ন্ত্রণ সাপেক্ষে আদেশ জারির মাধ্যমে নির্দেশ করতে পারেন যে- কোনও বিশেষ লিখিত অনুমতি ছাড়া কেউ ঘরের বাইরে যেতে পারবে না। এই আইন লঙ্ঘন করলে ১ বছরের কারাদণ্ড বা জরিমানার বিধান রয়েছে।

## আরও দেখুন
*বেআইনী সমাবেশ

## তথ্যসূত্র

## বহিঃসংযোগ

বিষয়শ্রেণী:সামরিক পরিভাষা
বিষয়শ্রেণী:জরুরি আইন
বিষয়শ্রেণী:রাজনৈতিক দমন
বিষয়শ্রেণী:সরকারি আইন
বিষয়শ্রেণী:জাতীয় নিরাপত্তা
আবুতোরাব উচ্চ বিদ্যালয়

**আবুতোরাব উচ্চ বিদ্যালয়** বাংলাদেশের চট্টগ্রাম জেলার মীরসরাই উপজেলার মায়ানী ইউনিয়নের একটি শিক্ষাপ্রতিষ্ঠান।

## অবস্থান
বাংলাদেশের চট্টগ্রাম জেলার অন্তর্গত মীরসরাই উপজেলার মায়ানী ইউনিয়নের আবু তোরাব গ্রামে এ বিদ্যালয়টি অবস্থিত।

## ইতিহাস
আবুতোরাব উচ্চ বিদ্যালয়ের পূর্ব নাম ছিল রাজলক্ষ্মী উচ্চ বিদ্যালয়। কাজী ইয়ার মোহাম্মদ খান ১৯১৪ সালে বিদ্যালয়টি প্রতিষ্ঠা করেন।

## পরিচালনা ব্যবস্থা
আবুল হোসেন বাবুলকে সভাপতি করে এ বিদ্যালয়ে ১১ সদস্যের একটি পরিচালনা পরিষদ রয়েছে।

## শিক্ষক-শিক্ষার্থী
এ বিদ্যালয়ের প্রধান শিক্ষিকা জনাবা মর্জিনা আক্তার। এছাড়া আরো ২০ জন শিক্ষক-শিক্ষিকা এ বিদ্যালয়ে শিক্ষকতায় নিয়োজিত রয়েছেন। বর্তমানে এক হাজারেরও অধিক শিক্ষার্থী এ বিদ্যালয়ে অধ্যয়নরত আছে।

## অবকাঠামো
বিদ্যালয় ভবনটি একটি দ্বিতল ভবন।

## কার্যক্রম
এ বিদ্যালয়ে সহ-শিক্ষা কার্যক্রম রয়েছে। প্রতিটি শ্রেণীতে ২টি করে শাখা চালু আছে।

## আরও দেখুন
* মীরসরাই উপজেলার শিক্ষাপ্রতিষ্ঠান

## তথ্যসূত্র

বিষয়শ্রেণী:মীরসরাই উপজেলার শিক্ষাপ্রতিষ্ঠান
বিষয়শ্রেণী:১৯১৪-এ প্রতিষ্ঠিত
বিষয়শ্রেণী:১৯১৪-এ প্রতিষ্ঠিত শিক্ষাপ্রতিষ্ঠান
দুর্গাপুর নগেন্দ্র চন্দ্র উচ্চ বিদ্যালয়

**দুর্গাপুর নগেন্দ্র চন্দ্র উচ্চ বিদ্যালয়** বাংলাদেশের একটি শিক্ষাপ্রতিষ্ঠান।

## অবস্থান
বাংলাদেশের চট্টগ্রাম জেলার অন্তর্গত মীরসরাই উপজেলার দুর্গাপুর ইউনিয়নে এ বিদ্যালয়টি অবস্থিত।

## ইতিহাস
নদী মেঘনা গিরি কুন্তলা বীর চট্টলার প্রবেশ দ্বার মীরসরাইয়ের দুর্গাপুর গ্রামের এক মনোরম পরিবেশে ৮.৬৪ একর জমির উপর অত্র দুর্গাপুর এলাকার জমিদার ও এ বিদ্যালয়ের প্রতিষ্ঠাতা প্রধান শিক্ষক বাবু নগেন্দ্র চন্দ্র দাশগুপ্তের নামানুসারে ১৯০৮ সালে অত্র বিদ্যালয় প্রতিষ্ঠিত হয়।

## পরিচালনা ব্যবস্থা
বিদ্যালয় পরিচালনার জন্য জনাব মোহাম্মদ জসিম উদ্দীনকে সভাপতি করে ১০ সদস্যের একটি পরিচালনা পরিষদ রয়েছে।

## শিক্ষক-শিক্ষার্থী
বিদ্যালয়ের প্রধান শিক্ষক জনাব মোহাম্মদ রুহুল আমিন। বর্তমানে আট শতাধিক শিক্ষার্থী এ বিদ্যালয়ে অধ্যয়নরত আছে।

## অবকাঠামো
বিদ্যালয় ভবনটি একটি একতলা ভবন।

## কার্যক্রম
এ বিদ্যালয়ে সহ-শিক্ষা ব্যবস্থা রয়েছে।

## কৃতিত্ব ও ফলাফল
বিগত বছরের পাশের হার ৯০.৯%।

## আরও দেখুন
* মীরসরাই উপজেলার শিক্ষাপ্রতিষ্ঠান

## তথ্যসূত্র

## বহিঃসংযোগ

বিষয়শ্রেণী:মীরসরাই উপজেলার শিক্ষাপ্রতিষ্ঠান